Արյունաբանական կենտրոնի տնօրեն, պրոֆեսոր Սմբատ Դաղբաշյանը NEWS.am Medicine-ի թղթակցին պատմեց, որ շատ հիվանդություններ կան, որոնց ժամանակ ոսկրածուծի փոխպատվաստում է անհրաժեշտ: Մասնավորապես, լեյկեմիայի, թալասսեմիաների, ապլաստիկ անեմիաների եւ մի շարք այլ հիվանդությունների ժամանակ որոշ դեպքերում ցուցված է ոսկրածուծի փոխպատվաստում: Ընդհանուր առմամբ, Հայաստանում տարեկան մոտ 100 հիվանդ ոսկրածուծի փոխպատվաստման կարիք ունի: Մինչեւ այժմ մեր երկրում նման վիրահատություններ իրականացնելու հնարավորություն չկար, սակայն նոր կենտրոնն այդ հնարավորությունը վերջապես կստեղծի: